钦定古今图书集成/明伦汇编/氏族典/第451卷 > 《廖用贤尚友录》 > 范蠡
## 钦定古今图书集成/明伦汇编/氏族典/第451卷 > 《廖用贤尚友录》 > 范蠡

按《史记货殖传》：越王句践困于会稽之上，乃用范蠡
计然报彊吴，观兵中国，称号五霸。范蠡既雪会稽之
耻，乃喟然而叹曰：“计然之策，七，越用其五而得意。既
已施于国，吾欲用之家。”乃乘扁舟浮于江湖，变名易
姓，适齐为䲭夷子皮，之陶为朱公。十九年之间，三致
千金。言富者皆称陶朱公。